b'\n_START_ARTICLE_\nTokovi \xc5\xbeivljenja\n_START_SECTION_\nZgodba\n_START_PARAGRAPH_\n1. del. Mlada, ambiciozna novinarka Bojana je imela slabe izku\xc5\xa1nje v ljubezni v preteklosti, zato se lo\xc4\x8di od sanjarij in zdrobi ideale o pravi ljubezni. Meni, da prava ljubezen ni mogo\xc4\x8da, da so za uspe\xc5\xa1en zakon nujne norme, zato si mo\xc5\xbea natanko opredeli. Imeti mora primeren poklic, stanovanje, avto, mirno nrav, solidno zunanjost, ljubezen pa ne \xc5\xa1teje veliko. Tak zakon ji navidez ponuja intervjujanec, starej\xc5\xa1i in\xc5\xbeenir Miki. Takoj se zaljubi vanjo in ji za\xc4\x8dne dvoriti. To mu dovoli, ker upa, da bo njo in mater re\xc5\xa1il iz bede. Miki \xc5\xbeivi s tetama Zofijo in Silvijo, ki imata nanj ogromen vpliv - tako v zasebnem kot v dru\xc5\xbeabnem \xc5\xbeivljenju. Zato ga ima za mev\xc5\xbeo in ga za\xc4\x8dne podcenjevati. \xc4\x8ceprav mu teti poroko odsvetujeta, jo Miki zasnubi, Bojana pa hladno privoli. Medtem ji umre mati, zapre se v svoj svet in odtuji od bodo\xc4\x8dega mo\xc5\xbea. Slednji dobi mo\xc5\xbenost napredovanja, vendar ga prekosi mlaj\xc5\xa1i, ambicioznej\xc5\xa1i in\xc5\xbeenir, tako da izgubi pomembno mesto v svojem poslu. Sledi poroka._NEWLINE_2. del. Vselita se v tetino hi\xc5\xa1o ter za\xc5\xbeivita poskusno zakonsko \xc5\xbeivljenje. V njun odnos se vplete hi\xc5\xa1na pomo\xc4\x8dnica Mara, ki neuspe\xc5\xa1no zapeljuje Mikija. Zaradi Bojanine \xc5\xbeelje po Marini odselitvi pride do velikega spora. Teti prepolovita stanovanje in za\xc4\x8dnejo \xc5\xbeiveti v lo\xc4\x8denem gospodinjstvu. Zakon se jima vse bolj krha, videvata se vse manj, Miki pa za\xc4\x8dne sumiti, da ima ona ljubimca. Sum je popolnoma neupravi\xc4\x8den, vendar ona ne prenese ve\xc4\x8d zakonskega \xc5\xbeivljenja in ga zapusti._NEWLINE_3. del. Oba se vrneta v odnos kakr\xc5\xa1en sta imela pred poroko. Miki zboli, mislijo, da je na smrtni postelji, vendar si opomore. Bojana potrdi svoje domneve o nose\xc4\x8dnosti. Odlo\xc4\x8di se \xc5\xbeiveti sama z otrokom, kljub rev\xc5\xa1\xc4\x8dini. Obi\xc5\xa1\xc4\x8de jo Mikijev brat Pavel, posku\xc5\xa1a ju pobotati, vendar ga odslovi. Ostaneta poro\xc4\x8dena, vendar brez stikov. Nekaj mesecev kasneje Bojana le\xc5\xbei v porodni\xc5\xa1nici ter \xc4\x8daka na porod, vmes pa razmi\xc5\xa1lja o rev\xc5\xa1\xc4\x8dini, ki jo obdaja, in mo\xc5\xbenosti pre\xc5\xbeivetja kot mati samohranilka._NEWLINE_Konec romana je odprt in nejasen, prepu\xc5\xa1\xc4\x8den je bral\xc4\x8devi domi\xc5\xa1ljiji. Ponuja mo\xc5\xbenost sprave med glavnima junakoma, po drugi strani pa tudi popolno odtujenost.'